Държавен вестник, бр. 59, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  59
Информация за предадените Сертификати 
за Облигации 
3.8. Възможно най-скоро след предаването 
на всеки Сертификат за Облигации Фискал­
ният агент или Регистраторът, съобразно 
случая, е длъжен да предостави на Емитента 
и на останалите Агенти цялата относима ин­
формация относно предадените Сертификати 
за Облигации във формат, съгласуван към 
съответния момент с Емитента.
Обезсилване
3.9. В случай че която и да е Облигация, 
по отношение на която е предоставена ин­
формация съгласно Уговорка 3.2 („Издаване 
на Индивидуални сертификати за Облигации“), 
няма да бъде емитирана на определената Дата 
на емитиране, Емитентът следва незабавно (и 
във всеки случай преди Датата на емитиране) 
да уведоми Регистратора. При получаването на 
такова уведомление Регистраторът не следва от 
своя страна да издава или пуска в обращение 
съответния(те) Сертификат(и), а следва да ги 
обезсили и освен ако не е указано друго от 
Емитента, унищожи и да не извършва впис­
ване в Регистъра във връзка с тях. 
4. ПЛАЩАНЕ
Указания за плащане към Емитента
4.1. Фискалният агент е длъжен в срок не 
по-късно от 15 Работни дни преди всяка дата, 
на която което и да е плащане по Облигациите 
става дължимо, да даде на Емитента указа­
ния, съдържащи цялата информация, която 
е необходима на Емитента, за да извърши 
съответното плащане.
Плащане към Фискалния агент
4.2. Емитентът е длъжен един Работен ден 
преди всяка дата, на която което и да е плащане 
по отношение на Облигациите стане дължимо, 
да преведе или да нареди превеждането към 
Фискалния агент на такава сума, каквато се 
изисква за целите на съответното плащане. 
В тази Уговорка датата, на която плащане по 
Облигациите става дължимо, означава първата 
дата, на която държателят на Облигация има 
право да претендира съответното плащане 
чрез превод по сметка съгласно Условията. 
Предварително известие за плащане
4.3. Емитентът е длъжен да осигури въз­
можност банката, чрез която ще се извърши 
плащане към Фискалния агент съгласно Уго­
ворка 4.2 („Плащане към Фискалния агент“), 
неотменимо да потвърждава на Фискалния 
агент посредством кодиран телекс или автен­
тично съобщение по SWIFT преди 10:00 ч. 
(лондонско време) на втория Работен ден 
преди датата, на която е дължимо всяко та­
кова плащане, че ще извърши това плащане.
Уведомление за неизвършване на предва­
рително известие за плащане
4.4. Фискалният агент е длъжен неза­
бавно да уведоми чрез факсимиле всеки от 
останалите Агенти и Емитента, в случай 
че не е получил потвърждението, посочено 
в Уговорка 4.3 („Предварително известие за 
плащане“) в срока за получаване на такова 
потвърждение, освен ако е получил по негова 
преценка достатъчно уверение, че ще получи 
сумата, посочена в Уговорка 4.2 („Плащане 
към Фискалния агент“).
Плащане от Агентите
4.5. Освен ако получат уведомление от 
Фискалния агент съгласно Уговорка 4.3 („Уве­
домление за неизвършване на предварително 
известие за плащане“) и съобразно уговореното 
в Уговорка 4.9 („Отлагане на плащането от 
Агентите“), Платежните агенти са длъжни 
съобразно и в съответствие с Условията да 
платят или да наредят плащането за сметка 
на Емитента на и след датата на падежа на 
сумите, дължими по отношение на Обли­
гациите, като имат право да претендират 
така направените плащания от Фискалния 
агент. Никой от Агентите не е длъжен да 
прави плащане, докато не получи достатъчно 
уверение, че цялата сума е окончателно полу­
чена от Емитента; при условие че, ако Агентът 
е направил частично плащане по дължимата 
сума по Облигация съгласно условията на този 
Договор, този Агент е длъжен да действа в 
качеството си на платежен агент във връзка 
с това частично плащане.
4.6. Фискалният агент има право да прави 
плащания, като приспада всички данъци или 
други суми, които се изисква да бъдат удър­
жани съгласно приложимото законодателство. 
Уведомление за липса на плащане
4.7. Фискалният агент е длъжен незабавно 
да уведоми чрез факс всеки от останалите 
Агенти и Емитента, в случай че не е получил 
сумата, посочена в Уговорка 4.2 („Плащане 
към Фискалния агент“) в срока, определен 
за получаването є, освен ако е получил по 
негова преценка достатъчно уверение, че ще 
получи сумата или вече е уведомил съответ­
ните лица съгласно Уговорка 4.4 („Уведомление 
за неизвършване на предварително известие за 
плащане“).
Плащане след неизвършване на предвари­
телно известие или забавено плащане
4.8. Фискалният агент е длъжен незабавно да 
уведоми чрез факсимиле всеки от останалите 
Агенти и Емитента, в случай че в който и да 
е момент след уведомяването от Фискалния 
агент съгласно Уговорка 4.4 („Уведомление 
за неизвършване на предварително известие 
за плащане“) или 4.7 („Уведомление за липса 
на плащане“) е направено плащане съгласно